cyanic-selkie/wikianc huggingface dataset:
Ուդ
Պարսկական բարբաթի և արաբական ուդի թափանցումը Եվրոպա
Մեր թվականության 224 թվականին կործանվեց Պարթևական թագավորությունը, որին փոխարինեց Սասանյան թագավորությունը։ Բակտրիան ու Գանդհարան մտան այս նոր թագավորության կազմի մեջ։ Այս ընթացքում Բակտրիայում մեծապես տարածված կարճակոթ և նշաձև իրանով նվագարանը կոչվում էր բարբաթ կամ բարբուդ, որն էլ ավելի ուշ, արաբերենի ազդեցությամբ հայտնի դարձավ ուդ անվանումով։ Երբ 711 թվականին արաբները նվաճեցին Անդալուզիան, նրանք այստեղ բերեցին ուդը, որտեղ նվագարանի մի տեսակը հայտնի էր դեռևս հռոմեական տիրապետության ժամանակներից՝ փանդուռա անվամբ (հիշենք հայկական աղբյուրներում բազմիցս հանդիպող փանդիռ անունով նվագարանը)։ 8-9-րդ դարերում արաբական աշխարհի շատ երաժիշտներ գաղթեցին Իբերիա (Իսպանիա)։ Նրանցից մեկն էլ Աբու-լ-Հասան Ալի իբն Նաֆին էր (ապրել է 789-857 թվականներին)։ Նա իր ժամանակաշրջանի հայտնի երաժիշտներից էր և Բաղդադում աշակերտել էր Իշաք-ալ-Մավսիլիին, իսկ 833 թվականին աքսորվել էր Անդալուզիա։ Նա երկար ժամանակ մտմտալուց հետո իր ուդի վրա ավելացնում է հինգերորդ լարը և դառնում Կորդովայի առաջին դպրոցներից մեկի հիմնադիրը։ 11-րդ դարում մուսուլմանների գերիշխանության տակ հայտնված Իբերիան դառնում է նվագարանների արտադրության կենտրոն։ Այդ ապրանքատեսակները հետզհետե թափանցում են Պրովանս` ֆրանսիացի տրուբադուրների և տրուվերների շնորհիվ։ Այստեղից էլ ավելի ուշ տարածվում են ամբողջ Եվրոպայում։ Մինչև Եվրոպայում կզարգանար լյուտնյան, ուդը մնաց որպես արաբական երաժշտության հիմնական բաղկացուցիչը, ինչպես նաև, զարգացման որոշ ճանապարհ անցնելուց հետո լայն կիրառություն գտավ նաև Օսմանյան կայսրությունում։
Ուդի կառուցվածքը
Նվագարանի իրանը ուռուցիկ ձվաձև է՝ կոր փայտաշերտերից սոսնձված, հարթ ծածկի վրա կան ձևավոր ձայնանցքեր։ Հայկական ուդը 6 լարանի է (առաջին հինգը՝ զույգ-զույգ), լարվածքը՝ կվարտա-սեկունդային (փոքր օկտավայի մի, լյա, սի, առաջին օկտավայի մի, լյա, երկրորդ օկտավայի ռե)։ Արևելքի երկրներում ուդիի նվագացանկն ավանդական է (մակամներ և նման եղանակներ)։ Հայ կոմպոզիտորներն այն հարստացրել են հայկական ազգային բնորոշ հնչողություն ունեցող երգերով։ Հայ շնորհալի ուդահարներից էր Սողոմոն Գրիգորի Ալթունյանը (1896—1948)։
Ուդը Հայաստանում
Հայկական միջավայրում ուդը հայտնի ու տարածված է եղել վաղնջական ժամանակներից։ Նվագարանի պատկերներ հանդիպում են միջնադարյան ձեռագրերում և տապանաքարերի վրա։ Ամերիկահայ ռեժիսոր, սցենարիստ, պրոդյուսեր Էրիկ Նազարյանը նկարահանել է ֆիլմ՝ հայկական միջավայրում ուդի տարածվածության, ինչպես նաև այն պատրաստող վարպետների մասին։ Ռեժիսորի կարծիքով, այնքան էլ արդյունավետ չէ, երբ հայն է իրեն ու իր մշակույթը ներկայացնում, որքան՝ երբ թշնամի ազգն է պատմում, մեծարում, խոստովանում, նաև խոնարհվում հայ մշակույթի ու հայ վարպետների առջև։ Իր մի ֆիլմի նկարահանումների ժամանակ Էրիկ Նազարյանը Ստամբուլում հանդիպել է ազգությամբ ալևի ուդ պատրաստող ուստա Ջենգիզին, որի խանութում 1800-ական թվականներին պատրաստված 18 հատ ուդ կա՝ բոլորն էլ հայ վարպետների ձեռքի աշխատանք։ Վարպետ Ջենգիզի մասին պատմվում է Ստամբուլում լույս տեսնող «Ակօս» թերթի 781-րդ համարում պատմվում է մալաթիացի վարպետ Ջենգիզ Բելգինի մասին, որտեղ առավել մանրամասներ են հանդիպում նրա հավաքածուի մասին. այնտեղ կողք-կողքի են գտնվում 19-րդ դարի կեսարացի, թոքաթցի և յոզղաթցի հայ վարպետների պատրաստած ուդերը։ Թերթի լրագրողի հետ զրույցի ընթացքում Ջենգիզը հիշատակել է իր վարպետներից լսած հայ նշանավոր ուդահարների անունները՝ Արտակի Ջանդան, Սարը Օնիկը, որը եղել է Թոքաթի ու Սըվազի կողմերի հայերից, կեսարացի վարպետ Սերոբեն և Միրիջան Հակոբյանը։ Ջենգիզը նշել է, որ հայերի տնտեսական վիճակը նկատելի է նրանց պատրաստած ուդերից։ «Նայում ես օգտագործված փայտին և ասում, որ տնտեսական պայմանները սուղ են եղել, - ասել է նա։ - Մտածիր նաև այն ժամանակների մասին։ Միգուցե կինը տանն է, երեխայի է սպասում, շատ քիչ փող է վաստակում, հնարավոր է նաև քաղցած է։ Հիմիկվա պես հաղորդակցման հնարավորություններ չկային, հեռախոս չկար։ Սրանից ելնելով` կարող ես հասկանալ, թե ինչպիսի զգացմունքներով է ուդ պատրաստել։ Ուրախ է եղել, թե ոչ։ Այսինքն, այդ մարդուն հասկանում ես իր պատրաստած ուդի միջոցով։ Այդ իսկ պատճառով բոլորն էլ իրենց մեջ պահում են թանկագին կյանքի պատմություններ։ Այս ուդը մեկ վայրկյանում ներկայացնում է իր վարպետների ապրուստը։ Նայելով ուդի վրա կատարած նկարներին` տեսնում ես նրանց վիճակը։ Ստամբուլում մի ուդը կարող է աչքի առաջ սփռել մեկ մարդու, մեկ ընտանիքի կյանքը։ Ինձ համար իմ հավաքածուում գեղեցիկը հենց դա է։ Նրանք ինձ պատմում են բազմաթիվ վարպետների կյանքի մասին»։
Պատկերասրահ
Կատեգորիա:Կսմիթային նվագարաններ Կատեգորիա:Ազգային երաժշտական գործիքներ Կատեգորիա:Լարային երաժշտական գործիքներ Կատեգորիա:Հայկական երաժշտական գործիքներ Կատեգորիա:Թուրքիայի մշակույթ Կատեգորիա:Արաբական մշակույթ Կատեգորիա:Իրանական հայտնագործություններ Կատեգորիա:ՀՀ ոչ նյութական մշակութային ժառանգություն
Ստարոգուսևո
Ստարոգուսևո (Старогусево, Иҫке Гусев), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 359 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր
Իմրան Կասումով
Իմրան Հաշիմ օղլի Կասումով, ադրբեջանցի խորհրդային գրող, դրամատուրգ, հասարակական գործիչ։ Ադրբեջանի ԽՍՀ արվեստի վաստակավոր գործիչ (1960 թ.)։ ԽՄԿԿ անդամ 1946 թվականից։ 1961-1975 թվականներին՝ Ադրբեջանի գրողների միության վարչության քարտուղար, 1975 թվականից՝ առաջին քարտուղարը։ ԽՍՀՄ գրողների միության քարտուղար (1976 թ.)։
Նրա սցենարներով ստեղծվել են «Ծովը նվաճողները» (1958, լենինյան մրցանակ, 1961), «Պատմվածք Կասպիի նավթագործների մասին» (1959, երկուսն էլ Ռ. Կարմենի հեղինակակցությամբ), «Մեր փողոցը» (1963 թ.) և այլ կինոնկարներ։ ժամանակակից մարդու աշխատանքային սխրանքներին, նրա ներաշխարհի բացահայտմանն են նվիրված «Երազանք» (1938), «Ծովը սիրում է խիզախներին» (1954 թ.), «Ինչի համար ես ապրում» (1959, երկուսն էլ Հ. Սեիդբեյլիի հետ), «Հեքիաթի սկիզբը» (1972), «Մենք այնքան քիչ ենք ապրում» (1973) և այլ պիեսներ, որոնք բեմադրվել են Բաքվում, Մոսկվայում և այլուր։ Երևանի Գաբրիել Սունդուկյանի անվան դրամատիկական թատրոնը 1976 թվականին բեմադրել է Կասումովի «Գլուխդ բարձր, զինվոր» դրաման։ Կասումովը հեղինակ է «Ֆրանսիական գոբելեն» (1970 թ.) և «Իտալական խճանկար» (1972) փաստագրական վիպակների։
Աստերոիդների ցանկ (224301-224400)
Աստերոիդների ցանկ (224201-224300) * Աստերոիդների ցանկ * Աստերոիդների ցանկ (224401-224500)
Պիտեր Զեեման
Պիտեր Զեեման (Pieter Zeeman, ), նիդերլանդացի ֆիզիկոս։ 1890 թվականին ավարտել է Լեյդենի համալսարանը, ուր և սկսել է դասախոսական աշխատանքը։ 1900 թվականից Ամստերդամի համալսարանի պրոֆեսոր։ 1896 թվականին հայտնագործել է մագնիսական դաշտի ազդեցությամբ սպեկտրային գծերի տրոհման երևույթը։ 1902 թվականին Հենդրիկ Լորենցի հետ միասին արժանացել է Ֆիզիկայի Նոբելյան մրցանակի Զեեմանի էֆեկտը բացահայտելու համար    ։
Մանկություն և պատանեկություն
Պիտեր Զեեմանը ծնվել է Նիդեռլանդների Շխաուվեն-Դաուվելանդ կղզու Զոննեմաիրե քաղաքում՝ Կատարինուսա Ֆորանդինուս Զեեմանի և Վիլգեմինա Վորստի ընտանիքում։
Ֆիզիկայով հետաքրքրվել է վաղ տարիքից։ 1883 թվականին Բևեռափայլը տեսանելի է եղել Նիդերլանդներում։ Զեմմանը նկարել և նկարագրել է երևույթը և ներկայացրել է Նեյչր ամսագրին, որտեղ այն տպագրվել է։ Խմբագիրը բարձր է գնահատել «Պրոֆեսոր Զեեմանի ուշադիր դիտումները Զոննեմաիրեի իր դիտակետից»։
Ավագ դպրոց ավարտելուց հետո 1883 թվականին մեկնել է Դելֆտ` դասական լեզուների լրացուցիչ կրթության համար, հետո հիմել է համալսարան ընդունելության համար։ Բնակվել է Ջ․ Ու, Լելիի տանը, որը Զոյդերզեի նախագծի պատասխանատուն էր։ Դելդտում եղած տարիներին հանդիպել է Հեյկե Կամերլինգ Օնեսի հետ, որ հետագայում դարձել է իր թեզի ղեկավարը։
Պարգևներ
Իր ներդրումներ համար Զեեմանը ստացել է հետևյալ մրցանակները՝
Լուսնի վրա Զեեման խառնարանը կոճվել է իր պատվին։
Արտաքին հղումներ
Կատեգորիա:Հոլանդացի նոբելյան մրցանակակիրներ Կատեգորիա:Հոլանդացի ֆիզիկոսներ Կատեգորիա:Հոլանդացի պրոֆեսորներ Կատեգորիա:Ֆիզիկոսներ այբբենական կարգով Կատեգորիա:Լոնդոնի թագավորական միության արտասահմանյան անդամներ Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Պրուսիայի գիտությունների ակադեմիայի անդամներ Կատեգորիա:Լեյդենի համալսարանի շրջանավարտներ Կատեգորիա:Լոնդոնի թագավորական ընկերության անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ
(6777) Բալակիրև
(6777) Բալակիրև (Balakirev), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,175902 ա. մ., առավելագույնը մոտենում է 2,4596 ա. մ. հեռավորության վրա և հեռանում 3,8922 ա. մ. ։ Արեգակի շուրջ մեկ ամբողջական պտույտ է կատարում 2067,28 երկրային օրվա ընթացքում, իր ուղեծրով շարժվելով միջինում 0,174142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,7° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աղախան Աբդուլլաև
Աղախան Մինախան օղլի Աբդուլաև (Abdullayev Ağaxan Minaxan oğlu, ), ադրբեջանցի խանենդե, Ադրբեջանի ժողովրդական արտիստ (1998) ;
Կենսագրություն
Աղախան Աբդուլաևը ծնվել է 1950 թվականին, Բաքվի Ամիրջան գյուղում։ 1958-1968 թվականներին սովորել է թիվ 84 միջնակարգ դպրոցում։
1969-1973 թվականներին սովորել է Զեյնալլու անվան երաժշտական միջնակարգ դպրոցում։
1973 թվականին նրան հրավիրեցին մուղամի ուսուցչի պաշտոնը Աբիլովի անվան Մշակույթի կենտրոնում։ 1977 թվականից աշխատել է Բաքվի երաժշտական քոլեջում որպես մուղամի ուսուցիչ։
1975 թվականին նա սկսեց գործել ֆիլհարմոնիայի բեմում։
Հյուրախաղերով հանդես է եկել Ռուսաստանի, Ղազախստանի, Վրաստանի, Ուզբեկստանի, ԱՄՆ-ի, Կանադայի, Գերմանիայի, Հոլանդիայի, Շվեդիայի, Բելգիայի, Ավստրիայի, Ֆրանսիայի, Ավստրալիայի, Հնդկաստանի, Իրաքի, Թունիսի, Թուրքիայի, Իրանի և այլ լերկրների բեմերում։
Աղախան Աբդուլլաևը մահացել է 2016 թվականի դեկտեմբերի 25-ին Բաքվում ։
Կոչումներ և պարգևներ
1992 թվականին նրան շնորհվել է ԱՀ վաստակավոր արտիստի կոչում, իսկ 1998 թվականին ՝ ԱՀ ժողովրդական արտիստի կոչում։
2015 թվականի մայիսի 10-ին նրան շնորհվեց Հեյդար Ալիևի հիմնադրամի «Ոսկե Սոսի» միջազգային մրցանակը ։
Ծանոթագրություններ
Կատեգորիա:Ադրբեջանի ժողովրդական արտիստներ Կատեգորիա:Ադրբեջանցի երգիչներ Կատեգորիա:Քաղցկեղից մահացածներ
Պոկրովկա (գյուղ, Օչակովի շրջան)
Պոկրովկա (Покровка), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Պոկրովկա գյուղում բնակվում էր 229 մարդ։ Բնակավայրը զբաղեցնում է 5275 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Օչակովի շրջանի բնակավայրեր Կատեգորիա:Ուկրաինայի գյուղեր
Չիթաք
Չիթաք, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Խորհրդա-չեխոսլովական հարաբերություններ
Խորհրդա-եմենյան հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Չեխոսլովակիայի միջև։
Երկրների միջև դիվանագիտական հարաբերությունները հաստատվել են 1934 թվականի հունիսին։ 1935 թվականին կնքվում է խորհրդա-չեխոսլովակյան դաշինքը ։ Մյունխենյան համաձայնագրի կնքումից և Նացիստական Գերմանիայի կողմից երկրի օկուպացիայից հետո (1939) բազմաթիվ չեխոսլովակյան կոմունիստ գործիչներ քաղաքական ապաստան գտան Խորհրդային Միությունում, սակայն մի շարք ոչ կոմունիստներ հայնտվեցին խորհրդային աշխատանքային գաղութներում ։
Գերմանիայի՝ Խորհրդային Միության դեմ սանձազերծած լայնածավալ ռազմական գործողությունից հետո, խորհրդային կառավարությունն առաջինը ճանաչեց Չեխոսլովակիայի վտարանդի կառավարությանը և վերջինիս հետ համաձայնագիր կնքեց ֆաշիստական Գերմանիայի դեմ պատերազմում համատեղ գործողությունների մասին։ Կնքվեցին նաև ռազմական համաձայնագիր (1941 թվականի սեպտեմբեր), «բարեկամության, փոխօգնության և ետպատերազմյան համագործակցության» պայմանագիր (1943 թվականի փետրվար) և այլն։
1945 թվականի հունիսին Չեխոսլովակիայի արևելքում Կարպատյան Ռուտենիան (որը 1919 թվականից մտնում էր Չեխոսլովակիայի կազմի մեջ) կցվեց ԽՍՀՄ-ին (Ուկրաինական ԽՍՀ-ի կազմում)։ Լեհաստանի և Ռումինիայի արևելյան մասերի համաժամանակյա միացման հետևանքով իրենց պատմության մեջ առաջին անգամ Խորհրդային Միությունը և Չեխոսլովակիան ձեռք բերեցին ընդհանուր սահման։ Հետագայում ստորագրվեցին համաձայնագրեր փոխադարձ ապրանքամատակարարման (1946), գիտատեխնիկական համագործակցության (1947) վերաբերյալ։
1948 թվականի փետրվարից հետո Չեխոսլովակիայում վերջնականապես հաստատվեց կոմունիստական վարչակարգ։ 1949 թվականի հունվարին Խորհրդային Միությւոնը, Չեխոսլովակիան և սոցիալիստական ճամբարի մյուս երկրները մասնակցել են տնտեսական փոխօգնության խորհրդի ստեղծմանը, ավելի ուշ՝ 1955 թվականին, ստորագրվեց Վարշավյան դաշնագիրը։
Հետագա տասնամյակներում Չեխոսլովակիան մնաց Խորհրդային Միության ամենահավատարիմ դաշնակիցը Կենտրոնական Եվրոպայում։ 1959 թվականին ստորագրվեց ԽՍՀՄ-Չեխոսլովակիա-ՀԺՀ գազամուղի շինարարության, Արևելյան Սլովակիայում մետալուրգիական կոմբինատի կառուցմանն աջակցելու (1960) և այլ համաձայնագրեր։ 1960-ական թվականներին կնքվեցին ԽՍՀՄ-ՉԽՍՀ գազամուղի շինարարության, գիտատեխնիկական և մշակութային համագործակցության և այլ համաձայնագրեր։ Չեխոսլովակիայի կոմունիստական կուսակցության հին ղեկավարությունը իշխանությունից զրկվեց 1967 թվականի ավարտին, և նոր կոմունիստ առաջնորդ Ալեքսանդր Դուբչեկն փորձեց արագացնել երկրում տնտեսական, քաղաքական և մշակութային կյանքի բարեփոխումները։ Չնայած Դուբչեկն ավելին չէր նախատեսում, քան երկրում որոշակի բարեփոխումների իրականացմամբ կոմունիստական ռեժիմի պահպանումը, սակայն բնակչությունը ցանկանում էին ավելի արմատական փոփոխություններ տեսնել։ 1968 թվականին սկիզբ առած շարժումը, որը ստացավ Պրահայի գարուն անվանումը, բացասական ընդունելության արժանացավ սոցճամբարի երկրներում և հատկապես ԽՍՀՄ-ում։ Շարժումը ճնշելու նպատակով, Խորհրդային Միության, Լեհաստանի, Բուլղարիայի, Հունգարիայի ժողովրդական հանրապետությունների և Գերմանիայի դեմոկրատական հանրապետության (Արևելյան Գերմանիա) ռազմական ուժերը ներխուժեցին Չեխոսլովակիա։
1986 թվականից ԽՍՀՄ ղեկավարությունը հայտարարեց որ այլևս չի միջամտի Չեխոսլովակիայի գործերին։
ԽՍՀՄ, իսկ հետագայում՝ Չեխոսլովակիայի լուծարումից հետո դիվանագիտական հարաբերությունները շարունակվեցին իրավահաջորդ պետությունների միջև։
Ծանոթագրություններ
Կատեգորիա:Համաձայնագրեր Կատեգորիա:ԽՍՀՄ պատմություն Կատեգորիա:Չեխոսլովակիա Կատեգորիա:ԽՍՀՄ երկկողմանի հարաբերություններ
Տուրովո (գյուղ, Սմոլենսկի շրջան)
Տուրովո (Турово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Նիկոլաևյան գերեզմանոց
Պատմություն
Մինչ Մարիուպոլյան գերեզմանոցի բացվելը Նիկոլաևյան գերեզմանոցն անվանում էին «Նոր»։
2011 թվականին մի բլոգեր դիմեց Ռոստովի մարզի դատախազին՝ բողոքելով, որ գերեզմանոցի ղեկավարությունը տարածքի մաքրություն չի իրականացնում ։ Դատական ստուգման արդյունքում պարզ դարձավ, որ «Նիկոլաևյան» և «Մարիուպոլյան» գերեզմանոցներում մաքրությունը տեղի է ունեցել ոչ կանոնավոր, բացակայում են աղբարկղերը, իսկ բուն գերեզմանոցները պարսպապատ չեն ։
Նիկոլաևյան գերեզմանատունը Տագանրոգում ամենամեծն է։ Այն զբաղեցնում է 125 հա տարածք, ինչը երեք անգամ գերազանցում է սանիտարական չափանիշները։
Ծանոթագրություններ
Կատեգորիա:Գերեզմանատներ Կատեգորիա:Տագանրոգի շենքեր և կառույցներ
Դեեսա դե Ռոմանոս
Դեեսա դե Ռոմանոս (իսպ.՝Dehesa de Romanos), բնակավայր և մունիցիպալիտետ Իսպանիայում։ Գտնվում է Պալենսիա գավառում, ինքնավար Կաստիլյա և Լեոն մարզում։ Մունիցիպալիտետի մի մասը գտնվում է Բաեդո Օխեդա շրջանում։ Բնակչությունը՝ 40 մարդ (2010 թվականի տվյալներով)։
Ծանոթագրություններ
Կատեգորիա:Իսպանիայի քաղաքներ
Ովքե՞ր են թռչունները
Ովքե՞ր են թռչունները (Кто ж такие птички?), ռեժիսոր Յուլիան Կալիշերի տիկնիկային մուլտիպլիկացիոն ֆիլմը, որը նկարահանվել է 1978 թվականին, ըստ Բորիս Զախոդերի սցենարի, նրա «Կար-չկար, մի Ֆիպ կար» հեքիաթի հիման վրա (1977)։
Սյուժե
Ձվից հենց նոր դուրս եկած ճուտիկը ճամփորդության էր մեկնում` գտնելու իր սեփական ինքնությունը։ Նա փորձում է պարզաբանել, թե ովքե՞ր են թռչունները և ինքն ինչ թռչուն է։ Թափառումների ընթացքում նա ստանում է տարբեր տեղեկություններ թռչունների մասին և արդյունքում գալիս է հավիկի մոտ, որն իր նման ճուտիկներ ունի։
Արտաքին հղումներ
Կատեգորիա:Մուլտֆիլմեր թռչունների մասին Կատեգորիա:«Էկրան» ստեղծագործական միության մուլտֆիլմեր Կատեգորիա:1978 մուլտֆիլմեր
Աստերոիդների ցանկ (43401-43500)
Աստերոիդների ցանկ (43301-43400) * Աստերոիդների ցանկ * Աստերոիդների ցանկ (43501-43600)
Սպիրոխետոզներ
Սպիրոխետոզներ, մարդու և կենդանիների համաճարակագիտական և կլինիկական դրսևորումներով իրարից տարբերվող հիվանդությունների խումբ, որոնց հարուցիչները սպիրոխետներն են։ Ըստ վարակման մեխանիզմի լինում են՝ 1․ աղիքային սպիրոխետոզներ, որոնք սեպտիկ բնույթի, ամենուր հանդիպող վարակիչ հիվանդություններ են (լեպտոսպիրոզներ)։ Վայրի կենդանիների լեպտոսպիրոզներին յուրահատուկ է բնական օջախայնությունը։ Վարակը հիմնականում փոխանցվում է հիվանդ կենդանիների արտաթորանքներով կեղտոտված ջրերի և սննդամթերքների միջոցով։ Լեպտոսպիրներն օրգանիզմ են թափանցում մարսողական համակարգի, լորձաթաղանթի և ախտահարված մաշկի միջոցով։ 2․ Արյունային սպիրոխետոզներ, փոխանցողական (տրանսմիսիվ) հիվանդություններ, որոնց շարքն են դասվում ոջլային (եվրոպական), տզային ետադարձ տիֆի մի շարք ձևեր։ 3․ Արտաքին ծածկույթների սպիրոխետոզներ. մաշկի, լորձաթաղանթների, ոսկրերի ախտահարումով ընթացող քրոնիկական հիվանդությունների խումբ, որոնցից են սիֆիլիսը և տաք երկրներում տարածված՝ ֆրամբեզիա, պինտա և բեջել հիվանդությունները։
Հարուցիչները տարբեր տեսակի տրեպոնեմներն են, որոնք օրգանիզմ են թափանցում ախտահարված մաշկի, լորձաթաղանթների միջոցով։ 4․ Շնչառական ուղիների սպիրոխետոզներ. արձանագրվում են արևադարձային երկրներում, հազվադեպ՝ Եվրոպայում և ԱՄՆ-ում։
Հիվանդությունն ունենում է սուր ընթացք, հաճախ լինում են արյունազեղումներ տարբեր օրգանհամակարգերում։ Սպիրոխետոզը թռչունների, տրեպոնեմոզ, բորելիոզ, ընտանի և վայրի թռչունների վարակիչ հիվանդություն։ Հարուցիչը Spirochaeta anserinum-ն է։ Ախտանշաններն են․ տենդ, ընկճված վիճակ, ախորժակի անկում, մարմնի ջերմաստիճանի բարձրացում (մինչև 43-43,8 °C), շարժողական օրգանների լուծանք։
Թռչունների անկումը 80-90% է։ Վարակի աղբյուրը հիվանդ թռչուններն են, փոխանցողները՝ տզերը։ Ախտորոշում են կլինիկական նշանների, էպիզոոտոլոգիական տվյալների, արյան քսուքի բակտերիալոգիական հետազոտության հիման վրա։
Բուժման համար օգտագործվում են օսարսոլ, անտիբիոտիկներ։ Կանխարգելումը հնարավոր է իրականացնել պատվաստումների, տզերի դեմ պայքարելու և այլ եղանակներով։ Սպիրոխետոզով հիվանդանում են նաև ճագարները։
Կատեգորիա:Կենդանիների հիվանդություններ
Մոլի Ռինգուոլդ
Մոլի Ռինգուոլդ (Molly Kathleen Ringwald, ), ամերիկացի դերասանուհի, երգչուհի և բանաստեղծուհի։ Հայտնի է դարձել 1980 թվականին Ջոն Հյուզի հետ աշխատակցելով։
Կենսագրություն
Ծնվել է Ռոզվիլ քաղաքում, որը գտնվում է Սակրամենտոյից ոչ հեռու` Կալիֆոռնիա նահանգում։ Նրա մայրը՝ Ադել Էդիտը, տնային տնտեսուհի է և խոհարար, իսկ հայրը՝ Ռոբերտ Սքոթ Ռինգուոլդը, կույր ջազ դաշնակահար ։ Մոլին ունի նաև քույր և եղբայր՝ Քելին և Էլիսաբեթը։
Դերասանական կարիերա
Դերասանական կարիերան սկսել է հինգ տարեկանում՝ հանդես գալով «Ալիսը Հրաշքների աշխարհում» ներկայացումում։ Իսկ հաջորդ տարում ձայնագրել է դիքսլենդ ոճում «I Wanna Be Loved by You» ալբոմը՝ հոր և նրա խմբի՝ «Fulton Street Jazz Band»-ի հետ։
Ավելի ուշ Մոլին հայտնվել է տեղական հեռուստատեսության գովազդներում, իսկ 1979 թվականին նկարահանվել է «Տարբեր հարվածներ» հեռուստասերիալի էպիզոդներում։ Նրա կարիերայի հաջորդ քայլը եղել է «Կյանքի ճշմարտություն» հեռուստատեսային շոուն։ 1984 թվականին կայացել է նրա առաջին լուրջ դերը Ջոն Հյուզի «16 մոմ» ֆիլմում, որի համար հաջորդ տարի նա ստացել է մրցանակ «Լավագույն կանացի դեր կատակերգությունում կամ դրամայում»։
1990 թվականներին Մոլին դառնում է ավելի քիչ հայտնի․ դա կապված էր այն հանգամանքի հետ, որ նա գրեթե չէր հայտնվում խոշոր պատկերներում և նախընտրում էր նկարահանվել սերիալներում և քիչ հայտնի ֆիլմերում։
Անձնական կյանք
1999 թվականի հուլիսի 28-ին Ռինգուոլդը ամուսնացել է ֆրանսիացի գրող Բալեր Լամեների հետ։ Նրանք բաժանվել են 2002 թվականին ։ 2007 թվականից Ռինգուոլդը ամուսնացած է խմբագիր և հունական ծագմամբ գրող Փանիո Գինոպուլուսի հետ։ Նրանք ունեն դուստր, որի անունը Մատիլդա Էրենի է (ծնվել է 2003 թվականին) և երվորյակներ՝ դուստր՝ Ադելը, և որդին՝ Ռոմանը (ծնվել են 2009 թվականին)։ Նրա հղիությունը ներառվել է «Ծնողներից գաղտնի» սերիալի սյուժեում ։
Գեղամավանի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Գեղամավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 125 հուշարձան (15 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Կարադաղ
Կարադաղ (Кара-Даг, Qara dağ), հրաբխային զանգված Ղրիմում, Սև ծովի ափին։ Բարձրությունը մինչև 577 մ է։ Արևելյան ստորոտին Պլանյորսկոյե հանգստավայրն է։
Անվանում
Անվանումը կազմված է թուրքերեն Կարա ― «սև» և Դաղ ― «լեռ» բառերից. այսինքն՝ նշանակում է «Սև լեռ»։ Անվանումն իրականում ունի ոչ թե գունային, այլ ածանցյալ նշանակություն՝ ամռանը ձնածածկույթից զուրկ լեռ ։
Ծանոթագրություններ
Կատեգորիա:Ուկրաինայի լեռներ Կատեգորիա:Ռուսաստանի լեռներ
Քլայդսդեյլ
Քլայդսդեյլ (Clydesdale), շոտլանդական ցեղատեսակի ձի։ Նրա անունը կապված է իր ծագման վայրի հետ՝ Քլայդսդեյլ կամ Քլայդ գետի հովիտ, որի մեծ մասը գտնվում է Լանարկշիր կոմսությունում։
Ցեղատեսակի առաջացել է տասնութերորդ դարում, երբ ֆլամանդական հովատակները բերվել են Շոտլանդիա և զուգավորվել տեղական ձիերի հետ՝ տասնիններորդ դարում, ոից էլ առաջացել է Շիրի ձիերի ցեղատեսակը: «Քլայդսդեյլ» անունը առաջին անգամ ցեղատեսակի համար օգտագործվել է 1826 թվականին; ձիերը տարածվեցին Շոտլանդիայի մեծ մասում և հյուսիսային Անգլիայում։  1877 թվականին ցեղատեսակի կազմակերպություն ձևավորումից հետո հազարավոր Քլայդսդեյլներ արտահանվեցին աշխարհի շատ երկրներ, հատկապես Ավստրալիա և Նոր Զելանդիա։  Քսաներորդ դարասկզբին նրանց թիվը սկսեց նվազել՝ և՛ այն պատճառով, որ դրանցից շատերը օգտագործվել էին Առաջին համաշխարհային պատերազմում, և՛ աճող մեքենայացված գյուղատնտեսության պատճառով։  1970-ականներին Rare Breeds Survival Trust-ը համարում էր, որ ցեղատեսակը խոցելի է ոչնչացման համար։  Այդ ժամանակվանից թվերը փոքր-ինչ ավելացել են։
Այն մեծ և ուժեղ ձի է, թեև այժմ ոչ այնքան մեծ, որքան նախկինում: Այժմ այս տեսակին հիմնականում պահում են աշխատանք կատարելու համար։ Այն կարող է հեծնել կամ քշել շքերթներում կամ երթերում. որոշները օգտագործվել են որպես թմբուկային ձիեր Պալատական հեծելազոր կողմից, մինչդեռ Միացյալ Նահանգներում Anheuser-Busch գարեջրի գործարանն օգտագործում է ութ հոգուց բաղկացած թիմ՝ գովազդի համար:
Պատմություն
Քլայդսդեյլն իր անունն ստացել է Քլայդսդեյլ, Լանարկշիրի հին անվանումից, որը ծագել էր Քլայդ գետի անունից ։ 18-րդ դարի կեսերին ֆլամանդական նժույգները ներմուծվեցին Շոտլանդիա և բուծվեցին տեղական ձիերի համար, որոնց արդյունքում ստացվեցին զամբիկները, որոնք ավելի մեծ էին, քան գոյություն ունեցող տեղական ձիերը։ Դրանք թվում էին սև հովատակերը, որոնք ներմուծվել էին Անգլիայից Լոքլիլոքից Ջոն Պատերսոնի կողմից և մի մուգ շագանակագույն հովատակ, որը պատկանում էր Համիլթոնի դուքսին ։
Մեկ այլ նշանավոր հովատակ էր 165 սմ (16,1 ժ) կառապան ձին անհայտ ծագման Բլեյզ անունով։ Այս զամբիկների գրավոր տոհմերը պահվում էին տասնիններորդ դարի սկզբից, իսկ 1806 թվականին ծնվեց մի զամբիկ, որը հետագայում հայտնի դարձավ որպես «Լամպիտս Մարե»՝ իր տիրոջ ֆերմայի անունից, որը նրա տոհմը կապում էր մինչև իսկ սև հովատակի հետ։ Այս զամբիկը գրանցված է մեր օրերում ապրող գրեթե բոլոր Քլայդսդեյլի նախնիների տոհմում։ Նրա զամբիկներից մեկը Թոմփսոնի սև ձին էր (հայտնի է որպես Գլենսեր), որը պետք է զգալի ազդեցություն ունենար Քլայդսդեյլի ցեղատեսակի վրա ։
«Քլայդսդեյլ» անվան առաջին գրանցված օգտագործումը ցեղատեսակի հետ կապված եղել է 1826 թվականին Գլազգոյում կայացած ցուցահանդեսում ։ Նրանց ծագման մեկ այլ տեսություն, այն է, որ նրանք սերում են Շոտլանդիա բերված ֆլամանդական ձիերից դեռևս 15-րդ դարում, և տարածվել 18-րդ դարի վերջին։ Սակայն նույնիսկ այդ տեսության հեղինակն է խոստովանել, որ ավելի հավանական է նրանց ծագման ընդհանուր պատմությունը ։
Շոտլանդիայում գոյություն ուներ թաղամասերի միջև հովատակների վարձելու համակարգ, որի գրավոր արձանագրությունները թվագրվում են 1837 թվականին ։ Այս ծրագիրը բաղկացած էր տեղական գյուղատնտեսության բարելավման ընկերություններից, որոնք անցկացնում էին ցեղատեսակների ցուցադրություններ՝ ընտրելու լավագույն հովատակին, որի տիրոջը այնուհետև կշնորհվեր դրամական պարգև։ Այնուհետև սեփականատիրոջից պահանջվում էր, որ հավելյալ գումարի դիմաց հովատակին տեղափոխեր նշանակված տարածք՝ բազմացնելով  տեղական զամբիկների ։ Այս համակարգի միջոցով և գնման միջոցով Քլայդսդեյլի հովատակները ուղարկվեցին Շոտլանդիա և Հյուսիսային Անգլիա։ Տեղական զամբիկների հետ խաչասերման միջոցով այս նժույգները տարածեցին Կլայդսդեյլի տեսակը այն տարածքներում, որտեղ անհրաժեշտ էր, և 1840 թվականին շոտլանդական ձիերը և Քլայդսդեյլը նույնն էին ։ 1877 թվականին ստեղծվեց Շոտլանդիայի Քլայդսդեյլի ձիերի միությունը, որին հաջորդեց 1879 թվականին Ամերիկյան Քլայդսդեյլի ասոցիացիան (հետագայում վերանվանվեց ԱՄՆ-ի Քլայդսդեյլ բուծողները), որը ծառայում էր ինչպես ԱՄՆ-ի, այնպես էլ Կանադայի ցեղատեսակների սիրահարներին։ Առաջին ամերիկյան ձիերին պատկանող Ցեղատեսակներ գրանցամատյանը լույս է տեսել 1882 թվականին ։ 1883 թվականին հիմնադրվել է «Ընտրեք Քլայդսդեյի ձիերի կազմակերպությունը» կարճատև ընկերությունը՝ մրցելու համար Քլայդսդեյի ձիերի կազմակերպության հետ։ Այն սկսվել է երկու բուծողների կողմից, որոնք նվիրված էին ցեղատեսակի բարելավմանը, որոնք նույնպես մեծ մասամբ պատասխանատու էին Շիրի արյան ներմուծման համար Քլայդսդեյլում ։
Տասնիններորդ դարի վերջին և 20-րդ դարի սկզբին Շոտլանդիայից արտահանվել են մեծ քանակությամբ Քլայդսդեյլներ, ընդ որում 1911 թվականին երկիրը լքել են 1617 հովակներ։ 1884-1945 թվականներին արտահանման վկայագրեր են տրվել 20,183 ձիու համար։  Այս ձիերն արտահանվել են Բրիտանական կայսրության այլ երկրներ, ինչպես նաև Հյուսիսային և Հարավային Ամերիկա, մայրցամաքային Եվրոպա և Ռուսաստան ։
Պահպանողականությունը Թուրքիայում
Պահպանողականությունը Թուրքիայում (Muhafazakârlık), ազգային ուղղվածություն ունեցող պահպանողականություն է, որն արտացոլվում է երկրի քաղաքական շատ կուսակցությունների, մասնավորապես իշխող «Արդարություն և զարգացում» կուսակցության օրակարգերում, որն իր գերիշխող գաղափարախոսությունը բնութագրում է որպես պահպանողական ժողովրդավարություն ։ Թուրքական պահպանողականության տարրերն արտացոլվում են նաև աջ քաղաքական սպեկտրի կուսակցությունների մեծ մասում, այդ թվում՝ «Ազգայնական շարժման» կուսակցությունում։ Թուրքիայում թուրքական պահպանողականությունը հաճախ անվանում են Türk tipi muhafazakârlık (թուրքական ոճի պահպանողականություն) ։
Թուրքական պահպանողականությունը տարբերվում է այլ երկրներում պահպանողականությունից նրանով, որ այն հիմնականում հակասում է կայացած պետական կառուցվածքին՝ ձգտելով քննադատել Թուրքիայի Հանրապետության հիմնարար սկզբունքները, մինչդեռ պահպանողականության ձևերի մեծ մասը հակված է աջակցել պետության հիմնական հաստատված արժեքներին։ Իդեալները, որոնք հիմնականում հակադրվում են պահպանողականներին, ինչպիսիք են աշխարհիկությունը, պետականությունը, պոպուլիզմը և սոցիալական պետության գոյությունը, ամրագրված են Թուրքիայի սահմանադրության մեջ։ Թուրքական պահպանողականությունը հիմնականում մրցում է քեմալիզմի հետ, որը Թուրքիայի հիմնադիր նախագահ Մուստաֆա Քեմալ Աթաթուրքի գաղափարախոսությունն է, ով ձեռնարկել է շատ սոցիալական բարեփոխումներ։ Սակայն քեմալիզմը որոշ հետազոտողների կողմից նկարագրվել է նաև որպես պահպանողական ազգայնականության ձև, քանի որ այն պաշտպանում է թուրքական պետության կայացած ավանդույթները ։
Քլայդսդեյլ
Պատմություն
Շոտլանդիայից արտահանված ձիերից շատերը տասնիններորդ և քսաներորդ դարերում տեղափոխվեցին Ավստրալիա և Նոր Զելանդիա[ : 1918 թվականին Քլայդսդեյլի ձիերի միության համագործակցությունը ձևավորվեց որպես ցեղատեսակի ասոցիացիա Ավստրալիայում ։ 1906-ից 1936 թվականներին Քլայդսդեյլները այնքան լայնորեն բուծվեցին Ավստրալիայում, որ մյուս ցեղատեսակները գրեթե անհայտ էին ։ 1960-ականների վերջին նշվեց, որ «Քլայդսդեյլի հիանալի ձիերը բուծվում են Վիկտորիայում և Նոր Զելանդիայում, բայց, գոնե նախկինում, նպատակահարմար է պահպանել այդ տեսակը՝ հաճախակի ներմուծելով Անգլիայից» ։ Ավստրալիայում 1924-ից 2008 թվականներին գրանցվել է ավելի քան 25000 Քլայդսդեյլ ։ Քլայդսդեյլի հանրաճանաչությունը հանգեցրեց նրան, որ այն կոչվեց «Ավստրալիա կառուցած ցեղատեսակ» ։
Պահպանողականությունը Թուրքիայում
Թուրքիայում պահպանողականության վրա սովորաբար մեծապես ազդում է քաղաքական իսլամը ՝ իր պահպանողական արժեքներով, որոնք բխում են տեղական սովորույթներից, գյուղական ավանդույթներից ։ Հետևաբար, թուրքական պահպանողականությունը հակված է լինել ավելի պահպանողական, կրոնական և ուժեղ կենտրոնացված ղեկավարության օգտին, այդ իսկ պատճառով քննադատողները հաճախ դա բնութագրում են որպես ավտորիտար ։ Թուրք պահպանողականները նույնպես հակված են ավելի մեծ հավանություն ցուցաբերել օսմանյան մշակույթը վերադարձնելու հարցում, ի տարբերություն արևմուտքում հիմնված մշակույթի և հանրապետության դարաշրջանից եկող արժեքների ։
Քլայդսդեյլ
Պատմություն
1990-ականներին թվերը սկսեցին աճել։ Մինչև 2005 թվականը Հավատ հազվագյուտ ցեղատեսակների գոյատևմանը ցեղատեսակը տեղափոխեց «ռիսկի տակ գտնվող» կարգավիճակի, ինչը նշանակում է, որ Մեծ Բրիտանիայում 1500-ից քիչ բուծող էգ կա : Մինչև 2010 թվականը այն վերադարձվել էր «խոցելի» խմբավորմանը ։ 2010 թվականին Քլայդսդեյլը թվարկվել է որպես «Զգոնություն» Ամերիկյան անասնաբուծական ցեղերի պահպանության կողմից, ինչը նշանակում է, որ ԱՄՆ-ում տարեկան գրանցվում է 2500-ից քիչ ձի, իսկ ամբողջ աշխարհում՝ 10,000-ից քիչ ձի ։ 2010 թվականին աշխարհի բնակչությունը գնահատվում էր 5000 , որոնցից մոտ 4000-ը՝ ԱՄՆ-ում և Կանադայում , 800-ը՝ Մեծ Բրիտանիայում , իսկ մնացածը՝ այլ երկրներում, այդ թվում՝ Ռուսաստանում, Ճապոնիայում, Գերմանիայում և հարավային  Աֆրիկայում ։
Պահպանողականությունը Թուրքիայում
Վերջին ուսումնասիրությունները ցույց են տվել, որ Թուրքիայում պահպանողականությունը մեծ աջակցություն է վայելում հիմնականում Անատոլիայի կենտրոնում և գյուղում, որտեղ խստորեն պահպանվում են գյուղի և տեղական սովորույթները։ 2012 թվականին թուրքերի միայն 8.6 %-ն է իրեն բնութագրել որպես «ամբողջովին ոչ պահպանողական», իսկ 2006 թվականին` 12.6%-ը ։ Քադիր Հասի համալսարանի անցկացրած հետազոտությունը ցույց է տվել, որ թուրքերի 39,2 %-ն իրեն պահպանողական է անվանել 2013 թվականին։ 2015 թվականին այս թիվը նվազել է մինչև 20,7 % ։
Ծանոթագրություններ
Կատեգորիա:Պահպանողականություն Կատեգորիա:Թուրքիայի քաղաքականություն
Քլայդսդեյլ
Բնութագիրը
Քլայդսդեյլի կառուցվածքը մեծապես փոխվել է իր պատմության ընթացքում։  1920-ականներին և 1930-ականներին այն ավելի փոքր ձի էր, որն ավելի փոքր էր, քան Շիրը, Պերչերոնը և Բելգիական Դրախտը:Սկսած 1940-ականներից, բուծող կենդանիները ընտրվեցին՝ արտադրելու ավելի բարձրահասակ ձիեր, որոնք ավելի տպավորիչ տեսք ունեին շքերթներում և շոուներում:Այսօր Քլայդսդեյլի բարձրությունը 162-ից 183 սմ է (16,0-ից 18,0 ժ.) և կշռում է 820-ից 910 կգ (1800-ից 2000 ֆունտ) :Որոշ հասուն արուներ ավելի մեծ են, բարձր են 183 սմ-ից և կշռում են մինչև 1000 կգ (2200 ֆունտ):Ցեղատեսակն ունի ուղիղ կամ թեթևակի ուռուցիկ դեմքի ուրվագիծ, լայն ճակատ և լայն դունչ։
Այն լավ մկանուտ է և ուժեղ, կորաձև պարանոցով, բարձր թևերով և թեք ուսով։  Ցեղերի միությունները մեծ ուշադրություն են դարձնում սմբակների և ոտքերի որակին, ինչպես նաև ընդհանուր շարժմանը:Նրանց քայլվածքը ակտիվ է, հստակ բարձրացված սմբակներով և ուժի և որակի ընդհանուր տպավորությամբ ։  Քլայդսդեյլը եռանդուն է, ինչպես որ Քլայդսդեյլի ձիերի միությունը նկարագրում է որպես «կառքի և հայացքների ուրախություն» ։
ՀՀ տեղական ինքնակառավարում
Հայաստանի տեղական ինքնակառավարումը հանրային կառավարման համակարգ է, որը համայնքի բնակչությանը վերապահում է տեղական նշանակության հարցերն ինքնուրույն լուծելու, համայնքային ունեցվածքն օգտագործելու և տնօրինելու իրավունք։ Ինքնակառավարումն իրականացվում է ընտրովի մարմինների՝ համայնքի ավագանու (ներկայացուցչական մարմին) և ղեկավարի (գործադիր մարմին, քաղաքում՝ քաղաքապետ, գյուղում՝ գյուղապետ) միջոցով։ Յուրաքանչյուր քաղաքային կամ գյուղ, համայնք ներառում է մեկ կամ մի քանի բնակավայր։ Հայաստանում կա 998 բնակավայր, որոնք միավորված են 915 համայնքում, 49-ը քաղաքային են, 866-ը՝ գյուղական։ Տեղական ինքնակառավարման մարմինները (ՏԻՄ) ընտրվում են 4 տարի ժամկետով՝ ուղղակի և գաղտնի քվեարկությամբ։ Համայնքի ավագանու անդամների թիվը (5-15 մարդ) պայմանավորված է համայնքի բնակչության քանակով։ ՀՀ ՏԻՄ-ի 1-ին ընտրություններն անցկացվել են 1996-ի նոյեմբեմբերի 10-ին։ ՀՀ ՏԻՄ-ի համակարգի զարգացման նպատակով համայնքներին է վերապահվել գույքահարկի և հողի հարկի գանձման վարչարարությունը։ Համայնքների ներդաշնակ զարգացումն ապահովելու, նրանց ֆինանսական, հնարավորությունների միջև առկա տարբերությունը նվազեցնելու նպատակով 1998-ին ընդունվել է «Ֆինանսական համահարթեցման մասին» ՀՀ օրենքը։ ՀՀ-ն 2002-ին միացել է «Տեղական ինքնակառավարման մասին» Եվրոպական՝ խարտիային։ Նույն տարում ընդունվել է «Տեղական ինքնակառավարման մասին» ՀՀ օրենքը, 2004-ին՝ «Համայնքային ծառայության մասին» ՀՀ օրենքը, որը կարգավորում է համայնքային ծառայության պաշտոնների և դասային աստիճանների դասակարգման, պաշտոնի նշանակման, համայնքային ծառայության կազմակերպման, ղեկավարման և այլ հարաբերություններ։ 2005-ի նոյեմբերի 27-ի սահմանադրական Փոփոխություններով (Սահմանադրոթյան 7-րդ գլուխ) ՏԻՄ-ի լիազորությունների ժամկետը 3-ից դարձել է 4 տարի (հոդված 107), Երևանին տրվել է համայնքի կարգավիճակ (հոդված 108), համայնքի ղեկավարի պաշտոնանկության դեպքում պարտադիր է Սահմանադրական դատարանի եզրակացությունը (հոդված 109), համայնքները կարող են միանալ կամ առանձնանալ միմյանցից, ինչպես նաև միջհամայնքային միավորումներ ստեղծել՝ օրենքով սահմանված կարգով (հոդված 110) և այլն։ ՏԻՄ-ի նստավայրի շենքի վրա տեղադրվում է ՀՀ պետական դրոշը։
Քլայդսդեյլ
Բնութագիրը
Պարզվել է, որ Քլայդսդեյլը գտնվում է խրոնիկական առաջադեմ լիմֆեդեմայի վտանգի տակ, կլինիկական նշաններով հիվանդություն, որը ներառում է առաջադեմ այտուց, հիպերկերատոզ և վերջույթների ֆիբրոզ, որը նման է մարդկանց քրոնիկական լիմֆեդեմային :Առողջության մեկ այլ մտահոգություն ոտքի ստորին հատվածի մաշկի հիվանդությունն է, որտեղ մազերը ծանր են։  Խոսակցաբար կոչվում է «Քլայդի քոր», կարծում են, որ այն առաջանում է ժանտախտի մի տեսակով:Հայտնի է նաև, որ Քլայդսդեյլը արևայրուք է զարգացնում դեմքի շուրջ ցանկացած վարդագույն (չպիգմենտացված) մաշկի վրա ։
ՀՀ տեղական ինքնակառավարում
Կատեգորիա:Տեղական կառավարում Կատեգորիա:Տեղական կառավարումը Հայաստանում
Քլայդսդեյլ
Բնութագիրը
Իդեալական գծանշումներ ձեռք բերելու համար նրանք հաճախ միայն մեկ սպիտակ ոտքով ձիեր են բուծում չորս սպիտակ ոտքերով և մարմնի վրա սաբինոսներ ունեցող ձիերի փոխարեն։ Միջին հաշվով ստացվում է քուռակ՝ ցանկալի քանակությամբ սպիտակ գծանշումներով ։ Քլայդսդեյլները չունեն Սաբինո 1 (Սաբինո1) գեն, որը պատասխանատու է շատ այլ ցեղատեսակների մեջ սաբինո նշաններ առաջացնելու համար, և ըստ հետազոտողների տեսության, մի քանի այլ գեներ են պատասխանատու այս օրինաչափությունների համար ։
Շատ գնորդներ պարգևավճար  են տալիս բեյ և սև ձիերի համար, հատկապես չորս սպիտակ հետք ունեցող ոտքերին և դեմքին։ Հատուկ գույները հաճախ գերադասվում են այլ ֆիզիկական հատկություններից, և որոշ գնորդներ նույնիսկ ընտրում են առողջական խնդիրներ ունեցող ձիեր, եթե նրանք ունեն ցանկալի գույն և նշաններ:Սաբինոյի նման ձիերը չեն գերադասվում գնորդների կողմից, չնայած ըստ մի գծագիր գրողի տեսության՝դրանք անհրաժեշտ են վերարկուի ցանկալի գույներն ու հյուսվածքը պահպանելու համար :Ցեղատեսակների ասոցիացիաները, սակայն, նշում են, որ ոչ մի գույն վատ չէ, և որ մռնչող ու մարմնի վրա բծերով ձիերը գնալով ավելի են ընդունվում ։
Օգտագործումը
Քլայդսդեյլն ի սկզբանե օգտագործվել է գյուղատնտեսության համար՝ Լանարկշիրում ածուխ տեղափոխելու համար, իսկ Գլազգոյում՝ ծանր բեռնափոխադրումներ իրականացնելու համար ։  Այսօր, Քլայդսդեյլը դեռևս օգտագործվում է զորակոչի նպատակներով, այդ թվում՝ գյուղատնտեսության, անտառահատումների և մեքենա վարելու համար։  Դրանք նաև ցուցադրվում և հեծնում են, ինչպես նաև պահվում են հաճույքի համար։  Հայտնի է, որ Քլայդսդեյլները ցեղատեսակի հիանալի ընտրություն է կառքի և շքերթի ձիերի համար՝ շնորհիվ իրենց սպիտակ, մազոտ ոտքերի ::
Կառքի ձիեր համարվելուց բացի Քլայդսդեյլները օգտագործվում են նաև որպես ցուցադրական ձիեր։  Դրանք ցուցադրվում են շրջանային և նահանգային տոնավաճառներում, ինչպես նաև ազգային շոուներում, պարապմունքների ժամանակ։  Ցեղատեսակի ամենահայտնի ներկայացուցիչներից են այն թիմերը, որոնք մտնում են Budweiser Clydesdales-ի մեջ։  Այս ձիերն ամենասկզբում պատկանել են Budweiser Brewery-ին ԱՄՆ-ում արգելքի ավարտից հետո և այդ ժամանակվանից դարձել են ինչպես ցեղի, այնպես էլ ապրանքանիշի միջազգային խորհրդանիշը։  Բուդվայզերների բուծման ծրագիրը, իր խիստ գույնի և մարմնի չափանիշներով, ազդել է ցեղի տեսքի վրա Միացյալ Նահանգներում այն աստիճան, որ շատերը կարծում են, որ Կլայդսդեյլները միշտ սպիտակ գծեր ունեն ։
Որոշ Քլայդսդեյլներ օգտագործվում են ձիավարության համար և կարող են ցուցադրվել թամբով, ինչպես նաև վարել։ Իրենց հանգիստ տրամադրվածության շնորհիվ նրանք ապացուցել են, որ նրանք շատ հեշտ են վարժեցվում և ունակ են պատրաստել բացառիկ ձիեր։ Քլայդսդեյլը և Շիրեսը օգտագործվում են բրիտանական կենցաղային հեծելազորի կողմից որպես թմբուկային ձիեր, որոնք առաջնորդում են շքերթներ հանդիսավոր և պետական առիթներով։ Ձիերն աչք շոյող գույների են,այդ թվում՝ պիսակավոր, խայտախարիվ և խայտագորշ:Այս նպատակով օգտագործելու համար թմբուկային ձին պետք է կանգնի նվազագույնը 17 ժամ։ Նրանք կրում են Երաժշտական զբոսանքի սպա կոչումը և երկու արծաթե թմբուկներ՝ յուրաքանչյուրը 56 կիլոգրամ քաշով  ։
Տասնիններորդ դարի վերջին Քլայդսդեյլի արյունը ավելացվեց իռլանդական Դրաֆթ ցեղատեսակի մեջ՝ փորձելով բարելավել և աշխուժացնել այդ նվազող ցեղատեսակը:Այնուամենայնիվ, այս ջանքերը հաջող չհամարվեցին, քանի որ իռլանդականԴրաֆթ բուծողները կարծում էին, որ Քլայդսդեյլի արյունն իրենց ձիերին դարձնում է ավելի կոպիտ և հակված ստորին ոտքերի անշարժության :Քլայդսդեյլը նպաստեց Մեծ Բրիտանիայում Թափառական ձիերի զարգացմանը ։ Քլայդսդեյլը, այլ ցեղատեսակների հետ միասին, օգտագործվել է նաև ավստրալական ձիու ստեղծման համար :Քսաներորդ դարի սկզբին նրանք հաճախ խաչվում էին Դեյլս պոնիների հետ՝ ստեղծելով միջին չափի ձիեր, որոնք օգտակար էին առևտրային վագոններ և ռազմական հրետանի քաշելու համար ։
Արտաքին հղումներ
Կատեգորիա:Ձիեր Կատեգորիա:Վիքիպեդիա:ԲՊՀ հոդվածներ 2023
(6778) Տոսամակոտո
(6778) Տոսամակոտո (Tosamakoto), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 4-ին Ացուշի Տակահաշիի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,836613 ա. մ., առավելագույնը մոտենում է 2,7157 ա. մ. հեռավորության վրա և հեռանում 2,9575 ա. մ. ։ Արեգակի շուրջ մեկ ամբողջական պտույտ է կատարում 1745,01 երկրային օրվա ընթացքում, իր ուղեծրով շարժվելով միջինում 0,206302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Ացուշի Տակահաշիի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստարոդերևյանկովսկայա
Բնակչությունը 2010 թվականին գրանցված տվյալներով կազմում էր 15800 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1794 թվականին հիմնադրված բնակավայրեր Կատեգորիա:Կրասնոդարի երկրամասի Կանևսկայայի շրջանի բնակավայրեր
Օտարականը (վեպ)
«Օտարականը» (Outlander), Դիանա Գեբլդոնի ութ պատմավեպերի շարքի առաջին ստեղծագործությունը, որ հրատարակվել է 1991 թվականին։ Պատմում է բուժքույր Քլեր Ռենդալի մասին, որը Երկրորդ համաշխարհային պատերազմի ժամանակվանից տեղափոխվում է 18-րդ դարի Շոտլանդիա և ընկնում արկածների մեջ ու սիրավեպ ունենում Ջեյմի Ֆրեյզերի հետ ։ Գրքերի շարքում համադրված են մի քանի ժանրեր՝ պատմական արձակ, սիրավեպ, արկածային գրականություն և գիտական ֆանտաստիկա/ֆենտեզի։
2014 թվականի օգոստոսի 9-ին թողարկվել է գրքի հիման վրա նկարահանված հեռուստասերիալն ամերիկյան Starz ալիքով ։ 2018 թվականի մայիսի 9-ին Starz-ը հայտարարել է, որ սերիալը երկարաձգվել է մինչև 5-րդ և 6-րդ եթերաշրջաններ ։
Սյուժե
Երկրորդ համաշխարհային պատերազմի ավարտից հետո՝ 1946 թվականին, բրիտանացի զինվորական բուժքույր Քլեր Ռենդալն իր ամուսնու՝ Ֆրենկի հետ մեկնում է մեղրամիսն անցկացնելու շոտլանդական Ինվերնեսում։ Ֆրենկը պատմության պրոֆեսոր է, ուսումնասիրում է տոհմի պատմությունը, իսկ Քլերը ծաղիկներ է հավաքում Քրեգ նա Դուն բլրի վրա գտնվող մենհիրների մոտ։ Հանկարծակի ուշաթափությունից հետո նա գիտակցության է գալիս 18-րդ դարում և հանդիպում իր ամուսնու նախնուն՝ Ջեք Ռենդալին։ Հայտնվում է շոտլանդացի գաելը, որը Քլերին տանում է Մաքենզիների կլան, որտեղ նա օգնում է բուժել Ջեյմիի ուսի հոդախախտումը։ Այդտեղ նա հասկանում է, որ տեղափոխվել է անցյալ, իրեն ներկայացնում է որպես անգլիացի այրի, որը գնում է Ֆրանսիա՝ իր ընտանիքի մոտ։ Գաելները չեն հավատում նրան և տանում են Լեոխ ամրոց, որտեղ Քլերը փորձում է գտնել հետ վերադառնալու միջոց։
1743 թվականին ապրող գաելները Քլերին համարում են օտարական, «սաքսոն», «օտարերկրուհի», որը հեռու է գաելյան մշակույթից։ Սակայն իր բժշկական գիտելիքների շնորհիվ Քլերը ձեռք է բերում նրանց հարգանքը, սակայն տոհմի առաջնորդ Քոլում Մաքքենզին նրան համարում է անգլիական լրտես։
Քլերին կասկածներից ու կապիտան Ռենդալի հարցաքննություններից փրկելու նպատակով տոհմի առաջնորդի եղբայր Դուգալը նրան ամուսնացնում է Ջեյմիի հետ, ինչի շնորհիվ նա դառնում է Շոտլանդիայի քաղաքացի։ Մենհիրների Քրեյգ նա Դուն բլրի ճանապարհին Քլերը հանդիպում է կապիտան Ռենդալի մարդկանց և Ջեյմին խնդրում փրկել իրեն։ Վերադառնալով Լեոխ ամրոց՝ Քլերը շարունակում է բուժել մարդկանց, բժշկություն է սովորեցնում տեղացի պաշտոնյա Գեյլիս Դունկանի կնոջը։ Շուտով նրանց երկուսին մեղադրում են կախարդության մեջ, սակայն Ջեյմին ժամանակին հասնում է, որպեսզի փրկի Քլերին։ Գտնվելով հսկողության տակ՝ Քլերն իմանում է, որ Գեյլիսն ընդգրկված է այն կազմակերպության կազմում, որը ցանկանում է Շոտլանդիայի գահին վերադարձնել Յակով թագավորին։ Փախչելուց առաջ Քլերը Գեյլիսի մարնին եղած բնական ծաղկի պատվաստման սպիներից հասկանում է, որ նա նույնպես ապագայից է։
Քլերը պատմում է իր իրական պատմությունը Ջեյմիին, որը նրան տանում է Քրեյգ նա Դուն։ Ստիպված լինելով ընտրություն կատարել գնալու ու մնալու միջև՝ Քլերը որոշում է մնալ։ Ջեյմին նրան տանում է Լալիբրոխում գտնվող իր տուն, որտեղ նրանց դիմավորում է Ջեյմիի քույր Ջենին իր ամուսնու հետ։ Վարձակալներից մեկի մատնությամբ անգլիացիներից թաքնվող Ջեյմիին տանում են Վենթվորտ բանտ։ Քլերի ու Մաքենզի տոհմի՝ Ջեյմիի փրկելու փորձը ձախողվում է, Քլերը գերի է ընկնում Ռենդալի մոտ, որը նրան սպառնում է բռնաբարությամբ։ Քլերը Ռենդալին ասում է, որ ինքը վհուկ է ու կանխագուշակում է նրա մահվան օրը, որն իմացել էր իր ամուսնու՝ Ֆրենկի ընտանեկան պատմությունից։ Ջեյմի մոր նախկին փեսացուն՝ սըր Մարկուս ՄաքՌանոխը, կազմակերպում է Ջեյմիի փախուստը, որը տուժել էր Ռենդալի ծաղրանքներից։ ՄաքՌոնախի ամրոցում Քլերը բուժում է Ջեյմիի վերքերը։ Ապաքինվելուց հետո Ջեյմին իր կնքահայր Մուրտաղի ու Քլերի հետ փախչում է ֆրանսիական Սենտ Անն դե Բոպրե վանք, որտեղ Ջեյմիի քեռին ծառայում է որպես ավագերեց։ Այնտեղ Քլերը հասկանում է, որ հղի է ։
Վեպի ստեղծում
Դիանա Գեբլդոնը ցանկացել է փորձ ձեռք բերել ստեղծագործելու բնագավառում՝ չունենալով որոշակի մտահղացում։ Դոկտոր Ովի մասին «Ռազմական խաղեր» սերիան դիտելուց հետո նրա ուշադրությունը գրավել է Ջեյմի Մաքքրիմոնի հերոսը, որ 1745 թվականի երիտասարդ շոտլանդացի էր։ Քիլթով երիտասարդ շոտլանդացին երկար զբաղեցրել է Գեբլդոնի մտքերը, և նա որոշել է գրել վեպ 18-րդ դարում Շոտլանդիայում տեղի ունեցած իրադարձությունների մասին։
Գեբլդոնը նախապես ծրագրել է ստեղծել պատմավեպ, սակայն աշխատանքի ընթացքում նրա հերոսուհի Քլերը «առանց հապաղելու իր ձեռքն է վերցրել պատմությունն ու սկսել է ինքը պատմել այն՝ կատարելով խորամանկ ժամանակակից դատողություններ ամեն ինչի մասին» ։ Այդ ժամանակ Գեբլդոնը որոշել է իր հերոսուհուն դարձնել ժամանակակից կին, որ հայտնվել է 18-րդ դարի Շոտլանդիայում։
«Օտարականը» շարքում ընդգրկված են մի քանի գրքեր՝
Քննադատություն և մրցանակներ
Վեպն արժանացել է քննադատների դրական արձագանքներին, ստացել 1991 թվականին Ամերիկայում լավագույն սիրավեպի համար շնորհվող մրցանակին ։
Հեռուստասերիալ
2013 թվականի հունիսին Starz-ը ծրագրել է ստեղծել հեռուստատեսային տարբերակի 16 սերիա, և արտադրությունն սկսվել է 2013 թվականի հոկտեմբերին Շոտլանդիայում ։ Սերիալի պրեմիերան կայացել է ԱՄՆ-ում 2014 թվականի օգոստոսի 9-ին։ Երկրորդ եթերաշրջանի ստեղծման աշխատանքներն սկսվել են 2014 թվականի օգոստոսի 15-ին ։
Այլ ադապտացիաներ
2010 թվականին Գեբլդոնը վեպի երկու երրորդը հարմարեցրել է գրաֆիկական վեպի համար, որ նկարազարդել է Հոանգ Նգուենը  ։ Նույն թվականին թողարկվել է 14 երգերից կազմված մյուզիքլ   ։
Deus ex machina
Դեուս Էքս մախինա (, բառացի՝ աստված մեքենայից), հին հունական թատրոնում դրամատուրգիական և բեմական հնարք, գործողության հանգուցալուծումը աստվածության միջամտությամբ, որ հատուկ վերամբարձ մեքենայով (Էորեմա) անակնկալ բեմ էր իջնում։ Նրա շնորհիվ էր վճռվում ողբերգության հիմքում ընկած կոնֆլիկտը, որոշվում հերոսների ճակատագիրը։ Փոխաբերական իմաստով օգտագործվում է որնէ կոնֆլիկտի անսպասելի ելքը նշելու համար։
Սյուժետային գործիք
Դեուս էքս մախինա արտահայտությունը գործածվում է նաև որպես սյուժետային գործիք (Plot device), որտեղ հեղինակը նոր հերոսի միջամտության կամ անսպասելի իրադարձության օգնությամբ լուծում է տալիս սյուժեին։ Առաջինը այս արտահայտությունը գործածել է Արիստոտելը։ Մեր օրերում շատերը համարում են սյուժետային այս գործիքը ոչ պրոֆեսիոնալ և թույլ, քանի որ շատ դեպքերում հեղինակները լուծում են տալիս սյուժեին չափազանց ոչ ռեալիստիկ և երբեմն նույնիսկ ընդհանուր գաղափարին հակասող կերպով։
Օրինակներ
Անգլիացի գրող Ջոն Ռոնալդ Ռուել Տոլկինը (John Ronald Reuel Tolkien) գործածել է դեուս էքս մախինան իր ՛՛Մատանիների տիրակալը՛՛ (The Lord of the Rings) և ՛՛Հոբիթ. Անսպասելի ճանապարհորդություն՛՛ (The Hobbit: An Unexpected Journey) գործերում (հերոսները մի քանի անգամ փրկվում են Արծիվների (Eagle (Middle-earth)) կողմից)։ Տոլկինը իր այդ գործիքը կոչում էր Eucatastrophe, սակայն այն համարյա ոչնչով չի տարբերվում դեուս էքս մախինայից (այնուամենայնիվ, շատերը չեն համարում Արծիվներին դեուս էքս մախինա այն պատճառով, որ նրանք Տոլկինի ստեղծած աշխարհի Middle Earth մաս են)։
Դեուս էքս մախինայի մեկ այլ օրինակ է Ուիլլիամ Գոլդինգի (William Golding) ՛՛Ճանճերի տիրակալը՛՛ (Lord of the Flies) նորավեպում, որտեղ տղաները անսպասելիորեն փրկվում են նավատորմի սպայի կողմից։
Կատեգորիա:Դրամատիկական սեռի ժանրեր Կատեգորիա:Լատիներեն բառեր և արտահայտություններ Կատեգորիա:Հին Հունաստանի թատրոն Կատեգորիա:Հեռուստատեսային տերմինաբանություն Կատեգորիա:Թևավոր խոսքեր
Մալոժենևկա
Մալոժենևկա (Маложенівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1790 թվականին։
2001 թվականի տվյալներով Մալոժենևկա գյուղում բնակվում էր 559 մարդ։ Բնակավայրը զբաղեցնում է 1,2 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
Մադաբայի մարզ
Մադաբայի մարզ (محافظة مادبا), մարզ Հորդանանի Թագավորության արևմտյան հատվածում ։
Հյուսիսում սահմանակցում է Էլ-Բալկայի մարզին, արևելքում՝ Ամմանի մարզին, հարավային հատվածում սահման ունի Էլ-Քարակի հետ, իսկ հարավային մասում ընդհանուր սահման ունի Պաղեստինի Ինքնահռչակ Հանրապետության հետ, իսկ ափերը ողողում են Մեռյալ ծովի ջրերը։
Ըստ 2012 թվականի մարդահամարի տվյալների, Մադաբայի մարզը ունի 156 300 մարդ բնակչություն։ Ըստ բնակչության թվի, մարզը 8-րդն է Հորդանանում։ Բնակչության խտությունը՝ 166,28 մարդ/կմ²։
Վարչական միավոր
Ըստ Հորդանանի սահմանադրության 12-րդ կետի, որը նվիրված է վարչական բաժանմանը, Մադաբայի մարզը բաժանված է երկու ենթաօրենսդրական շրջանների։
Մադաբայի մարզը իր ներսում ունի ավելի քան 70 գյուղական և քաղաքային բնակավայրեր։ Մադաբայի մարզի ենթաօրենսդրական շրջաններն են.
Ծանոթագրություններ
Կատեգորիա:Հորդանանի մարզեր Կատեգորիա:Հորդանանի վարչական բաժանում
Անթառամյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Հայերեն հիմքով ազգանուններ
Դերձանի դաշտ
Դերձանի դաշտ, Մամախաթունի դաշտ, գտնվում է Հայկական բարձրավանդակում, Էրզրումի և Երզնկայի դաշտերի միջև, Արևմտյան Եփրատի ավազանում։ Հյուսիսում երևում է Մարիամի և Սիփիքյորի, արևմտյանումում՝ Մյուրիդ դաղի, հարավում՝ Մերջանի և Խաչդաղի, արևելքում՝ Խալխալ դաղի, Կարակալա և Զերդիչադաղի լեռներով։ Երկարությունը մոտ 90 կմ է, լայնությունը՝ 30-40 կմ, բարձրությունը՝ մինչն 1500 մ։ Կազմված է միոցենի լագունածովային գիպսաաղատար կավերից, ավազաքարերից, բուն Եփրատի հովտում՝ գետային նստվածքներից, շրջափակող դենուդացիոն սանդղաձև սարավանդները՝ կրաքարերից, մերգելներից, թերթաքարերից, սևրպենտիևային ինտրուզիաների ելուստներից։ Կան ջերմուկներ, ածխաբեր շերտեր, նավթի երևակումներ։ Կլիման բարեխառն է, տարեկան տեղումները՝ 400-800 մմ։ Բնորոշ են լեռնատափաստանային սևահողերը և լեռնամարգագետնային շագանակագույն հողերը։ Տիրապետում են տարախոտահացազգիները և տափաստանային մարգագետինները։
Կատեգորիա:Դաշտեր
Օգոստոս Ֆրիդրիխ Ալբրեխտ Շենկ
Օգոստոս Ֆրիդրիխ Ալբրեխտ Շենկ (August Friedrich Albrecht Schenck, ), նկարիչ, որը իր կյանքի մեծ մասն ապրել և աշխատել է Ֆրանսիայում ։ Ազգությամբ եղել է և՛ ֆրանսիացի, և՛ գերմանացի։